Pielikums Nr.3

Ministru kabineta 2018.gada \_\_\_\_\_\_

noteikumiem Nr.\_\_\_\_\_\_

**Prasības mācību programmas saturam adoptētāju mācībām**

**(kritēriji mācību programmu izstrādei)**

Pielikums nosaka prasības Ārpusģimenes aprūpes atbalsta centriem mācību programmu izstrādei potenciālo adoptētāju (MK “Ārpusģimenes aprūpes atbalsta centra noteikumi” 12.3. apakšpunkts) mācību nodrošināšanai, mācību kvalitātes novērtēšanas procesu un mācību īstenotāju - lektoru kvalifikācijas prasības. Ārpusģimenes aprūpes atbalsta centri izstrādājot mācību programmu, ievēro šīs prasības un ir tiesīgi noteikt katras mācību tēmas ilgumu, to sadalījumu un secību, izmantojamās metodes, t.sk. piemērojot modulāro apmācības sistēmu.

1. **Mācību programmas mērķis** - sniegt profesionālas zināšanas un prasmes, kas potenciālajiem adoptētājiem nepieciešamas efektīvai bērnu aprūpes un audzināšanas pienākumu veikšanai.
2. **Mācību programmas uzdevumi** – mācību programma tiek uzskatīta par pastāvīgu profesionālās attīstības procesu, kas ietver monitoringu, profesionālu izglītošanos mācību grupā, saistot to ar praktisku darbību. Mācību programma virzīta uz kompetenču attīstību: bērna aprūpe un aizsardzība; bērna attīstības vajadzību apmierināšana un kavētas attīstības novēršana; bērnam nozīmīgu emocionālu saikņu ietekme un atbalstīšana; drošu un atbalstošu mūžilgu attiecību veidošana; sadarbība jeb darbs profesionālā komandā.
3. **Mācību programmas ilgums –** vismaz 40 akadēmiskās stundas (teorētiskās un praktiskās nodarbības) un vismaz 16 akadēmiskas stundas (prakse - **pieredze ar ārpusģimenes aprūpē esošiem bērniem**, piemēram, brīvprātīgais darbs bērnu aprūpes iestādē, krīzes centrā, dienas centrā, bērnu nometnēs, u.tml. trenera pavadībā). Prakses daļa tiek organizēta individuāli katrai ģimenei.
4. **Mācību programmas forma** – klātiene, aktīva iesaistīšanās grupas darba procesā. Nodarbības vada lektors sadarbībā ar mentoru – personu ar pieredzi ārpusģimenes aprūpē esošu bērnu aprūpē un audzināšanā vai speciālistu darbā ar šādām ģimenēm.
5. **Mācību programmas metodes** - lekcijas; videomateriāli vai mācību filmu demonstrēšana, darbs grupā; darbs pāros; lomu spēles, sociālo situāciju izspēle, diskusijas, refleksijas.
6. **Mācību programmas apguves kvalitātes novērtēšana** – apmācāmie, kuri apguvuši mācību programmu un ieguvuši nepieciešamo zināšanu un prasmju novērtējumu, kārto noslēguma pārbaudījumu, kas ietver daudzpakāpju novērtēšanu:

6.1. pašvērtējums;

6.2. ekspertu (lektora un trenera/audzinātāja) atgriezeniskā saite;

6.3. grupas atgriezeniskā saite;

6.4. teorētisko un praktisko zināšanu novērtēšana - zināšanu tests un sociālās situācijas analīze;

6.5. vismaz 90 % apmeklējums/dalība grupas procesā.

Apliecību par mācību programmas apguvi (apliecību) saņem persona, kura teorētisko un praktisko zināšanu novērtējumā ieguvusi ne mazāk kā 7 balles (10 ballu vērtējuma skalā) un pozitīvu vērtējumu pārējās noslēguma pārbaudījuma pozīcijās.

1. Dokuments, kas apliecina sekmīgu mācību programmas apguvi, – apliecība.

|  |  |  |
| --- | --- | --- |
| **Mācību programmas saturs**  **atbilstoši kompetencēm** | **Mācību programmas rezultāts** | **Kvaligikācijas prasības lektoram** |
| **1.Bērnu aprūpe un aizsardzība**  1.1. Bērna ienākšana ģimenē, mājas vide, drošība;  1.2. Drošību apdraudošie riski un bērnu izglītošana par tiem;  1.3. Veselības aprūpe, veselības veicināšana un slimības profilakse, t.sk. higiēna un uzturs;  1.4. Fiziskās, emocionālās, seksuālās vardarbības un pamešanas novārtā riski, faktori un pazīmes. | Izpratne par bērna fiziskajām un emocionālajām pamatvajadzībām. Prasme nodrošināt bērna vajadzībām atbilstošu aprūpi un uzraudzību; | Otrā līmeņa profesionālā augstākā vai akadēmiskā izglītība pedagoģijā, sociālajā darbā vai karitatīvajā sociālajā darbā vai maģistra grāds psiholoģijā |
| **2. Bērnu attīstības vajadzību apmierināšana un kavētas attīstības novēršana**  2.1. Bērnu augšanas un attīstības stadijas, vajadzības, vecumposmu īpatnības atbilstoši attīstības jomām;  2.2. Bērnu pozitīvā disciplinēšana;  2.3. Traumatiskas pieredzes (t. sk. šķiršanās, zaudējuma, vardarbības un pamešanas novārtā) ietekme uz bērnu attīstību, uzvedību un piesaisti;  2.4. Traumatiskas pieredzes pārvarēšanas stratēģijas un metodes;  2.5. Kavētas attīstības cēloņi un risinājumi;  2.6. Bērna pašaprūpes prasmju attīstīšana;  2.7. Bērna identitāte, dzīves gājums, kultūra un pieredze;  2.8. Piesaiste: piesaistes loma, veidošanās, piesaistes attīstības problemātiskie aspekti;  2.9. Zaudējums, sērošana, ar to saistītie izaicinājumi, reakcijas, vajadzības. | Izpratne par bērnu attīstības vajadzībām, spēja novērot un atpazīt kavētas attīstības pazīmes. Spēja saprast pārdzīvotās traumas un to ietekmi uz bērna attīstību un uzvedību. Prasme atbilstoši reaģēt uz bērna vajadzībām un nodrošināt tās. Spēja veidot piesaisti ar bērnu un dot drošības sajūtu. | Otrā līmeņa profesionālā augstākā vai akadēmiskā izglītība pedagoģijā, sociālajā darbā vai karitatīvajā sociālajā darbā vai maģistra grāds psiholoģijā |
| **3. Bērnam nozīmīgu emocionālu saikņu ietekme un atbalstīšana**  3.1. Cieņpilna attieksme pret bērna izcelsmes ģimeni un citām piesaistes personām;  3.2. Bērnam nozīmīgu attiecību atbalstīšana un turpināšana;  3.3. Bērna saskarsmes ar izcelsmes ģimeni nodrošināšana, ar to saistītās bērnu reakcijas;  3.4. Ģimenes nozīmīgums, māsu un brāļu savstarpējās saiknes nozīmīgums. | Izpratne par bērnam nozīmīgu saikņu ietekmi. Prasme stiprināt bērna saiknes un veicināt attiecību uzturēšanu bērniem ar izcelsmes ģimeni un citām bērnam nozīmīgām personām. | Otrā līmeņa profesionālā augstākā vai akadēmiskā izglītība pedagoģijā, sociālajā darbā vai karitatīvajā sociālajā darbā vai maģistra grāds psiholoģijā |
| **4.Drošu un atbalstošu mūžilgu attiecību veidošana\*\***  4.1.Ilglaicīgu un pastāvīgu attiecību nozīme, plānošana;  4.2.Ģimenes atkalapvienošanās kā primārais bērna labklājības mērķis;  4.3.Pārejas process ģimeņu maiņas gadījumā;  4.4.Sagatavošana pastāvīgai dzīvei; | Izpratne par drošas piesaistes nozīmi un ietekmi uz bērna attīstību. Prasme radīt bērnam drošu ģimenisku vidi un spēja veidot atbalstošas mūžilgas attiecības | Otrā līmeņa profesionālā augstākā vai akadēmiskā izglītība pedagoģijā, sociālajā darbā vai karitatīvajā sociālajā darbā vai maģistra grāds psiholoģijā |
| **5.Sadarbība jeb darbs profesionālā komandā**  5.1.Bērnu tiesību aizsardzības tiesiskais regulējums, normatīvie akti;   * 1. Bērnu tiesību aizsardzības organizāciju pakalpojumi un pilnvaras;   2. Atbalsta centru darbība, pakalpojumi;   3. Uzņemošo ģimeņu formu atšķirīgās lomas, tiesības, pienākumi, vēsture;   4. Ētikas un komunikācijas principi starpprofesionāļu sadarbībā;   5. Sadarbība, līdzdalība profesionālajās interešu grupās;   6. Savu stipro pušu un vajadzību apzināšanās, apmierināšana;   7. Profesionālās komandas definīcija un nepieciešamās prasmes; komandas darba vadlīnijas, nozīme bērna vajadzību nodrošināšanā;   8. Bērna aprūpes plānošanas pamatprincipi. | Izparatne par komandas darba principiem. Spēja darboties komandā un sadarboties ar speciālistiem, organizācijām bērna labklājības nodrošināšnai. | Otrā līmeņa profesionālā augstākā vai akadēmiskā izglītība pedagoģijā, sociālajā darbā vai karitatīvajā sociālajā darbā jurisprudencē un pieredze bērnu tiesību aizsardzības jomā |

\*\*adoptētāju mācību programmā tiek akcentēta mūžilgu attiecību veidošana adoptētāju ģimenes kontekstā

Ministru prezidents M.Kučinskis

Labklājības ministrs J.Reirs

Zita Mustermane

Bērnu un ģimenes politikas departamenta vecākā eksperte

tālr.67021649, fakss 67021618

[zita.mustermane@lm.gov.lv](mailto:ivita.krastina@lm.gov.lv)